สทช ๔๐๑๕/พิเศษ สำนักงานคณะกรรมการกิจการกระจายเสียง



กิจการโทรทัศน์และกิจการโทรคมนาคมแห่งชาติ

๘๗ ถนนพหลโยธิน ซอย ๘ แขวงสามเสนใน

เขตพญาไท กรุงเทพฯ ๑๐๔๐๐

๙ กรกฎาคม ๒๕๕๖

เรื่อง ขอเชิญเข้าร่วมโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์หัวข้อ

“การประกอบการเคเบิลทีวีและทีวีดาวเทียมอย่างเป็นมืออาชีพ”

เรียน ผู้ประกอบการเคเบิลทีวี และทีวีดาวเทียม

สิ่งที่ส่งมาด้วย ๑. กำหนดการฝึกอบรม

๒. แบบตอบรับการเข้าร่วมฝึกอบรม

ด้วย สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) กำหนดจัดโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์ หัวข้อ **“การประกอบการเคเบิลทีวีและทีวีดาวเทียมอย่างเป็นมืออาชีพ”** โดยมีวัตถุประสงค์เพื่อเสริมสร้างความรู้พื้นฐาน พัฒนาคุณภาพรายการและเพิ่มศักยภาพในการผลิตรายการของผู้ประกอบวิชาชีพในกิจการโทรทัศน์ รวมทั้งแลกเปลี่ยนองค์ความรู้ ประสบการณ์จากผู้ที่อยู่ในสายวิชาชีพเดียวกัน และสามารถนำความรู้ที่ได้มาใช้ในการปฏิบัติงานจริง ในวันศุกร์ที่ ๒๖ กรกฎาคม ๒๕๕๖ ณ ห้องแกรนด์ บอลรูม ชั้น ๓ โรงแรมเซ็นจูรี่ พาร์ค กรุงเทพฯ

สำนักงาน กสทช. ขอเรียนเชิญผู้ประกอบการเคเบิลทีวี และทีวีดาวเทียม หรือผู้แทน ทั่วประเทศ จำนวนสถานีละ ๒ - ๓ คน เข้าร่วมอบรม ตามวัน เวลา และสถานที่ข้างต้น โดยส่งแบบตอบรับการเข้าร่วมอบรมฯ ***ภายในวันศุกร์ที่ ๑๙ กรกฎาคม ๒๕๕๖*** ***เวลา ๑๖.๓๐ น.*** ทั้งนี้ สำนักงาน กสทช. สงวนสิทธิ์การเข้าร่วมโครงการเฉพาะผู้ส่งแบบตอบรับ จำนวน ๑๕๐ ท่านแรก เท่านั้น

จึงเรียนมาเพื่อโปรดทราบ และขอขอบคุณมา ณ โอกาสนี้ด้วย

ขอแสดงความนับถือ

(นางดวงเดือน รังสิกุล)  
ผู้อำนวยการ  
กลุ่มงานพัฒนาองค์กรวิชาชีพ

กลุ่มงานพัฒนาองค์กรวิชาชีพ

โทรศัพท์ ๐-๒๒๗๑-๐๑๕๑-๖๐ ต่อ ๔๖๗-๘   
โทรสาร ๐-๒๒๗๘-๔๔๒๗

****

**กำหนดการฝึกอบรม**

**โครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์**

**ในหัวข้อ “การประกอบการเคเบิลทีวีและทีวีดาวเทียมอย่างเป็นมืออาชีพ”**

**โดยสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**วันศุกร์ที่ ๒๖ กรกฎาคม พ.ศ.๒๕๕๖**

**ณ ห้องแกรนด์ บอลรูม ชั้น ๓ โรงแรมเซ็นจูรี่ พาร์ค อนุสาวรีย์ชัยสมรภูมิ จ.กรุงเทพมหานคร**

|  |  |
| --- | --- |
| **เวลา** | **กิจกรรม** |
| ๐๘.๓๐ – ๐๙.๐๐ | ลงทะเบียน |
| ๐๙.๐๐ – ๐๙.๓๐ | พิธีกรกล่าวต้อนรับและพิธีเปิดงาน  ประธานเปิดงาน โดย กสทช. ผศ. ดร. ธวัชชัย จิตรภาษ์นันท์  Key note speaker กล่าวภาพรวมของโครงการ โดย  ดร.เฉลิมชัย ผู้พัฒน์ หัวหน้าส่วนงาน กสทช. ผศ. ดร. ธวัชชัย จิตรภาษ์นันท์ |
| ๐๙.๓๐ – ๑๑.๐๐ | การบรรยายในหัวข้อ **“รายการ เนื้อหา และรูปแบบที่เหมาะสมของเคเบิ้ลทีวีและทีวีดาวเทียมในสังคมไทย”**  โดย... ดร.เสรี วงษ์มณฑา |
| ๑๑.๐๐ – ๑๒.๓๐ | การบรรยายในหัวข้อ **“จะปฏิบัติอย่างไรกับเรื่องลิขสิทธิ์ในกิจการเคเบิลทีวีและทีวีดาวเทียมในยุคทีวีดิจิตอล”**  โดย...คุณไพบูลย์ อมรภิญโญเกียรติ (ผู้เชี่ยวชาญด้านกฎหมายลิขสิทธิ์) |
| ๑๒.๓๐ – ๑๓.๓๐ | พักรับประทานอาหารกลางวัน |
| ๑๓.๓๐ – ๑๕.๐๐ | การบรรยายในหัวข้อ **“จรรยาบรรณของการโฆษณาอาหารและยาในกิจการเคเบิลทีวีและทีวีดาวเทียม”**  โดย...ดร.นิวัติ วงศ์พรหมปรีดา (อุปนายกฝ่ายส่งเสริมจรรยาบรรณ สมาคมโฆษณาแห่งประเทศไทย) |
| ๑๕.๐๐ – ๑๖.๓๐ | การบรรยายในหัวข้อ **“เคเบิ้ลทีวีและทีวีดาวเทียมใครจะอยู่ใครจะไป ในยุคของการเกิดทีวีดิจิตอล”**  โดย... คุณเกษม อินทร์แก้ว (กรรมการ บริษัท ซีทีเอช จำกัด [มหาชน]) และคุณสมพร ธีระโรจนพงษ์ (ประธานกรรมการบริหารบริษัท พีเอสไอ โฮลดิ้ง จำกัด) |
| ๑๖.๓๐ – ๑๗.๐๐ | ปิดงาน พร้อมถ่ายภาพร่วมกัน |

หมายเหตุ : เบรคเครื่องดื่มและอาหารว่างเสิร์ฟในห้องสัมมนา, กำหนดการและวิทยากรอาจเปลี่ยนแปลงได้ตามความเหมาะสม